**Ministru kabineta noteikumu projekta „Grozījumi Ministru kabineta 2008.gada 22.septembra noteikumos Nr.784 “Ģenētiski modificēto organismu ierobežotās izmantošanas un atļaujas izsniegšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ģenētiski modificēto organismu aprites likuma (turpmāk – likums) 5.panta pirmās daļas 1.punkts. |
| 2. | Pašreizējā situācija un problēmas | Šobrīd spēkā ir Ministru kabineta 2008.gada 22.septembra noteikumi Nr.784 „Ģenētiski modificēto organismu ierobežotās izmantošanas un atļaujas izsniegšanas kārtība” (turpmāk – noteikumi Nr.784).2012.gada 10.jūlijā stājās spēkā likuma grozījumi, ar kuriem tika precizētas vairākas likumā noteiktās definīcijas un papildināts 5.panta pirmās daļas 1.punktā Ministru kabinetam noteiktais pilnvarojums. Noteikumu Nr.784 normas jāgroza atbilstoši likumā izdarītajiem grozījumiem.Tā kā Direktīva 90/219/EEK (1990. gada 23. aprīlis) par ģenētiski modificētu mikroorganismu ierobežotu izmantošanu, uz kuras pamata izstrādāti noteikumi Nr.784, ir vairākkārt būtiski grozīta, 2009.gada 6.maijā tika pieņemta Eiropas Parlamenta un Padomes Direktīvas 2009/41/EK par ģenētiski modificētu mikroorganismu ierobežotu izmantošanu pārstrādāta versija. Šajā direktīvā ieviestie jaunie elementi attiecas tikai uz komitejas procedūrām, tādēļ dalībvalstīm tie nav jātransponē. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekts „Grozījumi Ministru kabineta 2008.gada 22.septembra noteikumos Nr.784 “Ģenētiski modificēto organismu ierobežotās izmantošanas un atļaujas izsniegšanas kārtība”” (turpmāk – noteikumu projekts) sagatavots, lai:1) precizētu noteikumos Nr.784 lietotos terminus atbilstoši likuma grozījumiem;2) precizētu noteikumu nosaukumu un 1.punktu atbilstoši likumā noteiktajam pilnvarojumam, paredzot, ka noteikumi Nr.784 nosaka arī ģenētiski modificēto organismu ierobežotas izmantošanas atļauju anulēšanas kārtību;3) precizētu informatīvo atsauci uz Eiropas Savienības direktīvu.Šīs anotācijas I sadaļas 2.punktā minētās problēmas noteikumu projekts atrisinās pilnībā. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Personas, kas iesaistītas ģenētiski modificēto mikroorganismu (turpmāk – ĢMM) apritē:1) zinātniskās institūcijas, kas nodarbojas ar ĢMM ierobežotu izmantošanu.Mērķgrupas lielumu nav iespējams noteikt. Latvijā kopš 2009.gada nav izdota neviena ĢMM ierobežotās izmantošanas atļauja;2) kompetentā institūcija, kas iesaistīta ĢMM atļauju izdošanā.Latvijas kompetentā institūcija – Pārtikas un veterinārais dienests (turpmāks – dienests)– 2009.gada 28.decembrī izdeva atļauju Latvijas Universitātes Bioloģijas fakultātei darbībām ar ĢMM atbilstoši pirmajai drošības klasei. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Noteikumu projektam nav negatīvas finansiālas ietekmes uz sabiedrības mērķgrupu vai citām sabiedrības grupām. |
| 4. | Tiesiskā regulējuma nefinansiālā ietekme | Noteikumu projekts veicinās tiesisko noteiktību likuma normu interpretācijā un piemērošanā. |
| 5. | Administratīvās procedūras raksturojums | Noteikumu projekts nemaina līdzšinējo administratīvo procedūru. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

*Anotācijas III, IV un V sadaļa – projekts šīs jomas neskar.*

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Projekts elektroniski saskaņots ar Zemkopības ministrijas starpinstitūciju darba grupu „Ģenētiski modificētie organismi, ģenētiski modificētā pārtika un ģenētiski modificētā dzīvnieku barība”, kurā ir pārstāvji no Latvijas Universitātes, Latvijas Lauksaimniecības universitātes, Latvijas Ģenētiķu un selekcionāru biedrības, Vides konsultatīvās padomes, biedrības „Lauksaimnieku organizāciju sadarbības padome” u.c. organizācijām.2012.gada 23.augustā projekts tika ievietos Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē  | Elektroniska sarakste. |
| 3. | Sabiedrības līdzdalības rezultāti  | Atbalsta projekta virzību. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Pārtikas un veterinārais dienests. |
| 2. | Projekta izpildes ietekme uz pārvaldes funkcijām  | Projekts neparedz jaunas funkcijas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts neparedz veidot jaunas valsts institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

Zemkopības ministre L.Straujuma

2012.10.24. 14:34

|  |
| --- |
| I.Aleksejeva67027069, Inese.Aleksejeva@zm.gov.lv |